Drømmen om oprykning til 1. division lever fortsat for Jetsmark. Holdet vandt søndag 3-2 over Søllerød-Vedbæk.

Nikolaj Thomsen blev dagens helt i Jetsmark, da han scorede sejrsmålet til 3-2 seks minutter før tid. Jetsmark kom planmæssigt foran med 1-0 mod bundholdet Søllerød-Vedbæk ved Anders Sørensen efter 17 minutters spil. Gæsterne fik udlignet to minutter senere, og bundholdet kom også foran med 1-2. Jetsmark angriberen Thomas Buus-Nielsen viste igen sin farlighed. Han udlignede til 2-2 inden pausen. I anden halvleg sikrede Nikolaj Thomsen de grønne alle tre point. Dermed hænger Jetsmark med nød og næppe på i toppen.